Hindi ke north India me dher log samjhe hai aur India bhar me iske bahut log samjhe hai. 1997 me ek survey me ii pawa gais ki India ke 66% log Hindi me baat kare sake hai. Hindi ke sab se common form Hindustani hai jisme dher sabd Dravidian bhasa, Persian, Arabic, Turkish, English, aur Portuguese bhasa se aais hai. Hindi lag bhag Urdu ke rakam hai, jon ki Pakistan ke main bhasa hai. Ii duuno bhasa me antar hai likhe ke script kahe ki Urdu ke Arabic script me likha jaae hai.